
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1157 


13 Αυγούστου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση επιχορήγησης του Ταμείου Αλληλοβοήθειας 


του Μετοχικού Ταμείου Στρατού. 1 

Τροποποίηση της Β7/8/ 29.3.94 υπουργικής απόφα¬ 
σης (ΦΕΚ254τ.Β') «Έγκριση Διατμηματικού Π.Μ.Σ. 
των Τμημάτων Φυσικής και Πληροφορικής του Πα¬ 
νεπιστημίου Αθηνών». 2 

Ίδρυση τάξης Ενιαίου Λυκείου. 3 


Συγκρότηση Ομάδας Εργασίας για την εκτέλεση του 
έργου «Μηχανισμός παρακολούθησης και εφαρ¬ 
μογής ενιαιοποιημένων εντύπων στις Υπηρεσίες 
των Ν.Α. και στα Κ.Ε.Π.» του κεντρικού Επιχειρη¬ 
σιακού Προγράμματος «ΠΟΛΙΤΕΙΑ» του Υπουργεί¬ 
ου Μεταφορών και Επικοινωνιών. 4 

Συγκρότηση Ομάδας Εργασίας για την εκτέλεση του 
έργου «Επικαιροποίηση εγχειριδίων Οδηγού του 
Πολίτη» του κεντρικού Επιχειρησιακού Προγράμ¬ 
ματος «ΠΟΛΙΤΕΙΑ» του Υπουργείου Μεταφορών 


και Επικοινωνιών. 5 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) της Κοινότητας ΛΙΧΑΔΑΣ Ν. Εύβοιας 6 
Χορήγηση άδειας άσκησης επαγγέλματος Κοινωνικού 

Λειτουργού στη Λετσιου Αφροδίτη του Ιωάννη. 7 

Χορήγηση άδειας άσκησης επαγγέλματος Κοινωνικού 

Λειτουργού στην Ρηγοπούλου Παναγιώτα. 8 

Ίδρυση και λειτουργία της Β' Ορθοπεδικής Κλινικής 
στο Ιο Νοσοκομείου ΙΚΑ Αθήνας. 9 


ΑΠΟΦΑΣΕΙ Σ 

Αριθ.Φ.959.1/62/573231 (1) 

Έγκριση επιχορήγησης του Ταμείου Αλληλοβοήθειας 
του Μετοχικού Ταμείου Στρατού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παρ. V του άρθρου 9 του Α.Ν. 
1137/46 (ΦΕΚΑ’ 113) «Περί κυρώσεως και κωδικοποιήσε- 
ως των αφορωσών το Νοσηλευτικό Ίδρυμα του ΜΤΣ». 


β. Τις διατάξεις της παρ. 1 του άρθρου 7 του Ν. 2109/92 
(ΦΕΚ Α’ 205) «Ρύθμιση θεμάτων εκπαιδεύσεως, στρατο¬ 
λογίας, καταστάσεων του προσωπικού των Ενόπλων Δυ¬ 
νάμεων και άλλες διατάξεις». 

γ. Τις διατάξειςτου άρθρου 25του Ν. 292/95 (ΦΕΚΑ’ 35) 
«Οργάνωση και λειτουργία Υπουργείου Εθνικής Άμυνας, 
Διοίκηση και έλεγχος των Ενόπλων Δυνάμεων και άλλες 
διατάξεις». 

δ. Το Π.Δ. 363/97(ΦΕΚ Α’ 241)»Διατήρηση Εποπτείας 
του Υπουργείου Εθνικής Άμυνας επί ΝΠΔΔ». 

ε. Τις διατάξεις του άρθρου 27 του Ν. 2081/92 (ΦΕΚ Α’ 
154), με το οποίο προστέθηκε άρθρο 29Α στο Ν.1558/85 
(ΦΕΚ Α’ 137), όπως αντικαταστάθηκε με την παρ.2 του άρ¬ 
θρου 1 του Ν.2469/97 (ΦΕΚΑ’ 38). 

στ. Το Π.Δ. 81/2002 (ΦΕΚ Α’57) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

ζ. Την 29492/31.10.2001 Απόφαση του Πρωθυπουργού 
και του Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στους Υφυπουργούς 
Εθνικής Άμυνας» (ΦΕΚ Β’ 1483). 

η. Την 1065956/863/Α0006/25.7.2003 Απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων Υπουργού Οικονο¬ 
μίας και Οικονομικών των Υφυπουργών Οικονομίας και 
Οικονομικών» (ΦΕΚ Β’ 985). 
θ. Το 1025/7.5.2003 Πρακτικό του ΔΣτου ΝΙΜΤΣ. 
ι. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
ΝΙΜΤΣ ύψους 40.300 ευρώ και σχετική πίστωση έχει εγ¬ 
γράφει στον ΚΑΕ 2492 του Π/Υ του ΝΙΜΤΣ, οικονομικού 
έτους 2003, αποφασίζουμε: 

Εγκρίνουμε το 1025/7.5.2003 Πρακτικό του Διοικητικού 
Συμβουλίου του ΝΙΜΤΣ, που αφορά στην επιχορήγηση 
του Ταμείου Αλληλοβοήθειας Υπαλλήλων ΜΤΣ 
(ΤΑΥ/ΜΤΣ), για το έτος 2003, με το ποσό των σαράντα χι¬ 
λιάδων τριακοσίων (40.300) ευρώ και με την προϋπόθεση 
ισόποσης μείωσης της επιχορήγησης του ΝΙΜΤΣ από τον 
προϋπολογισμό του ΥΕΘΑ/ΓΕΣ, οικονομικού έτους 2003. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιουλίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΝΙΚΟΣ ΦΑΡΜΑΚΗΣ ΛΑΖΑΡΟΣ ΛΩΤΙΔΗΣ 


































16004 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 75160/Β7 (2) 

Τροποποίηση της Β7/8/29.3.94 υπουργικής απόφασης 
(ΦΕΚ 254 τ.Β') «Έγκριση Διατμηματικού Π.Μ.Σ. των 
Τμημάτων Φυσικής και Πληροφορικής του Πανεπιστη¬ 
μίου Αθηνών». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν.2083/1992 
(ΦΕΚ 159 Α') «Εκσυγχρονισμός της Ανώτατης Εκπαίδευ¬ 
σης»,του άρθρου 16παρ. 2του Ν.2327/1995 (ΦΕΚ 156 Α') 

«Εθνικό Συμβούλιο Παιδείας.και άλλες διατάξεις» 

και του άρθρου 5 παρ.12γτου Ν.2916/2001 (ΦΕΚ 114 Α') 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής». 

2. Τις διατάξεις του άρθρου 29 Α'του Ν. 1558/1985 (ΦΕΚ 
137 Α') «Κυβέρνηση και Κυβερνητικά Όργανα» όπως αυ¬ 
τό προστέθηκε με το άρθρο 27του Ν.2081/1992 (ΦΕΚ 154 
Α') «Ρύθμιση του θεσμού των επιμελητηρίων και άλ¬ 
λες διατάξεις» και αντικαταστάθηκε με την παράγραφο 2 
α του άρθρου 1 του Ν.2469/1997 (ΦΕΚ 38 Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

3. Την υπουργική απόφαση Β7/8/29.3.94 (ΦΕΚ254τ.Β') 
και Β7/164 άρθρο 2 παρ. βπερ. Β (ΕΦΑΡΜΟΣΜΕΝΗ ΦΥΣΙ¬ 
ΚΗ) ΦΕΚ 450/16.9.94. 

4. Το Π.Δ. 232/2000 ΦΕΚ 198 Α'/2000. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν.2469 (ΦΕΚ38τ.Α') «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

6. Την 1117/23.8.2001 «Πρόσκληση υποβολής προτά¬ 
σεων ΕΠΕΑΕΚII για την χρηματοδότηση έργων «Αναμόρ¬ 
φωση Προγραμμάτων Μεταπτυχιακών Σπουδών». 

7. Το πρακτικό της Ε.Δ.Ε. Ρ/Η & Η/Α της συνεδρίασης 
της 29.10.2001. 

8. Το πρακτικό του Πρυτανικού Συμβουλίου του ΕΚΠΑ 
(συνεδρίαση 5η/25.10.2001). 

9. Το πρακτικό της Συγκλήτου του ΕΚΠΑ (συνεδρίαση 

5.7.2001) 

10. Τα πρακτικά Συνελεύσεων της Ε.Δ.Ε. Ρ/Η & Η/Ακα- 
τά τις συνεδριάσεις της 27.9.2002 και 3.10.2002. 

11. Τη μετονομασία του Τμήματος Πληροφορικής σε 
Τμήμα Πληροφορικής & Τηλεπικοινωνιών (ΦΕΚ 198/ 

3.9.2002) , αποφασίζουμε: 

Τροποποιούμε την υπουργική απόφαση Β7/8/29.3.94 
(ΦΕΚ254τ.Β) ως εξής: 

Ι.ΤοΆρθρο 1 «Γενικές Διατάξεις» τροποποιείται ως εξής: 

Ιδρύεται Διατμηματικό Πρόγραμμα Μεταπτυχιακών 
Σπουδών (Π.Μ.Σ.) στα Τμήματα Φυσικής και Πληροφορι¬ 
κής & Τηλεπικοινωνιών της Σχολής Θετικών Επιστημών 
του Πανεπιστημίου Αθηνών σύμφωνα με το άρθρο 10-14 
του Νόμου 2083/92. Η διοικητική υποστήριξη της λει¬ 
τουργίας του Διατμηματικού αυτού προγράμματος ανή¬ 
κει στο Τ μήμα Φυσικής. 

2. Το Άρθρο 2 «Αντικείμενο και Σκοπός» του Προγράμ¬ 
ματος τροποποιείται ως εξής: 

Τα Τμήματα Φυσικής και Πληροφορικής & Τηλεπικοινω¬ 
νιών της Σχολής Θετικών Επιστημών του Εθνικού και Κα- 
ποδιστριακού Πανεπιστημίου Αθηνών (ΕΚΠΑ) ιδρύουν 
Διατμηματικό Πρόγραμμα Μεταπτυχιακών Σπουδών με 
αντικείμενο την προαγωγή της γνώσης και την ανάπτυξη 
της έρευνας στις γνωστικές περιοχές της Ηλεκτρονικής, 
των Τηλεπικοινωνιών, του Ηλεκτρονικού Αυτοματισμού 
και των Πληροφοριακών Συστημάτων. Σκοπός του είναι η 


εξειδίκευση των πτυχιούχων των δύο ανωτέρω Τμημάτων 
και όμορων Τμημάτων άλλων Πανεπιστημίων της Ελλά¬ 
δας ή του Εξωτερικού (α) στην ηλεκτρονική και στα συ¬ 
στήματα τηλεπικοινωνιών και στους πιο σύγχρονους ή 
επερχόμενουςτρόπους επεξεργασίας και διακίνησηςτης 
πληροφορίας και (β) στα συστήματα αυτομάτου ελέγχου, 
στην πληροφορική και στα σύγχρονα και επερχόμενα 
πληροφοριακά συστήματα. Στόχος του είναι η ανάπτυξη 
των τομέων αυτών της σύγχρονης επιστήμης και τεχνο¬ 
λογίας που εξελίσσονται ραγδαία και η δημιουργία κα¬ 
τάλληλα εκπαιδευμένων αντιστοίχων στελεχών: (α) για 
τους μεγάλους οργανισμούς (β) για τις υπηρεσίες του 
δευτερογενούς τομέα της οικονομίας και (γ) για τη στε- 
λέχωση όλων των βαθμιδών της εκπαίδευσης. 

3. Το Άρθρο 3 «Μεταπτυχιακοί Τίτλοι» που απονέμονται 
από το ΔΠΜΣ τροποποιείται ως εξής: 

Οι Μεταπτυχιακοί Τίτλοι που απονέμονται από το παρόν 
Διατμηματικό ΠΜΣ είναι οι ακόλουθοι: 

(α) Μεταπτυχιακό Δίπλωμα Ειδίκευσης στην «Ηλεκτρο¬ 
νική και Ραδιοηλεκτρολογία» (Ρ/Η) με πρόσθετη εξειδί- 
κευση στις Τηλεπικοινωνίες και στην επεξεργασία και δια¬ 
κίνηση της Πληροφορίας (*). 

(β) Μεταπτυχιακό Δίπλωμα Ειδίκευσης στον «Ηλεκτρο¬ 
νικό Αυτοματισμό» (Η/Α) με πρόσθετη εξειδίκευση στην 
Πληροφορική και τα πληροφοριακά συστήματα (**). 

Οι κάτοχοι των ως άνω διατμηματικών Μεταπτυχιακών 
Διπλωμάτων Ειδίκευσης έχουν, μεταξύ άλλων, και πλήρη 
γνωστική επάρκεια για να συνεχίσουντις μεταπτυχιακές 
τους σπουδές για την εκπόνηση Διδακτορικής Διατριβής 
σε Τ μήματα Φυσικής ή Πληροφορικής ή Τηλεπικοινωνιών 
ή συναφή Τμήματα. 

(*)Το παρόν Μεταπτυχιακό Δίπλωμα Ειδίκευσης στην 
«Ηλεκτρονική και Ραδιοηλεκτρολογία είναι συνέχεια του 
«Επαγγελματικού Ενδεικτικού Ηλεκτρονικής και Ραδιοη¬ 
λεκτρολογίας» που ιδρύθηκε με το Β.Δ.17/ΦΕΚ/292,Τεύ¬ 
χος Α',27.9.1946, όπως τροποποιήθηκε (αντικατάσταση 
του άρθρου 3) με το Β.Δ.7/ΦΕΚ/3,Τεύχος Α', και με το 
Π.Δ.380/ΦΕΚ/167,Τεύχος Α', 16.6.89. 

(**)Το παρόν Μεταπτυχιακό Δίπλωμα Ειδίκευσης στον 
Τομέα του «Ηλεκτρονικού Αυτοματισμού» είναι συνέχεια 
του «Επαγγελματικού Ενδεικτικού Ηλεκτρονικού Αυτομα¬ 
τισμού» που ιδρύθηκε με το Β.Δ.7/ΦΕΚ/3,Τεύχος 
Α', 12.1.1972, όπως τροποποιήθηκε με το Π.Δ.380/ΦΕΚ 
Τεύχος Α', 16.6.1989. 

4. Το Άρθρο 5 «Κατηγορίες Πτυχιούχων» τροποποιείται 
ως εξής: 

Στο παρόν Διατμηματικό Πρόγραμμα Μεταπτυχιακών 
Σπουδών γίνονται δεκτοί: 

(α) Πτυχιούχοι των Τμημάτων Φυσικής και Πληροφορικής 
& Τηλεπικοινωνιώντου ΕΚΠΑ, σε αναλογία περίπου 4 προς 1. 

(β) Πτυχιούχοι παρόμοιων ή συναφών Τ μημάτων άλλων 
Πανεπιστημίων και ΤΕΙ σύμφωνα με το άρθρο 5 παρ. 12γ 
Ν.2916/2001. 

(γ) Μετά από ειδική απόφαση της ΕΔΕ του εν θέματι 
ΔΠΜΣ, απόφοιτοι των Ανωτάτων Παραγωγικών Σχολών 
των Ενόπλων Δυνάμεων, της Αστυνομίας και της Πυρο¬ 
σβεστικής καθώς και άλλοι πτυχιούχοι ένσχετοι με το πα¬ 
ρόν αντικείμενο σπουδών που έχουν επαγγελματική 
εμπειρία στο χώρο της ηλεκτρονικής, των τηλεπικοινω¬ 
νιών και της πληροφορικής. 

5. Το Άρθρο 8 «Πρόγραμμα Μαθημάτων» τροποποιείται 
ως εξής: 

(Α) Τα μαθήματα καθώς και οι αντίστοιχες διδακτικές 
μονάδες (οι οποίες αντιστοιχούν σε ώρες διδασκαλίας 
ανά εβδομάδα) για την απόκτηση Μεταπτυχιακού Διπλώ¬ 
ματος Ειδίκευσης στον τομέα της Ηλεκτρονικής και Ραδι¬ 
οηλεκτρολογίας (Ρ/Η) στο παρόν Δ.Π.Μ.Σ. έχουν ως 
εξής: 

Α' Εξάμηνο 


Μάθημα Διδ. Μονάδες 

Αναλογικές και Ψηφιακές Επικοινωνίες 4 

Σχεδίαση Αναλογικών Ηλεκτρονικών Κυκλωμάτων 4 

Θέματα Εφαρμοσμένου Ηλεκτρομαγνητισού 4 

Δίκτυα Επικοινωνιών 3 

Οπτικές Επικοινωνίες 4 

Μαθηματικά για Τηλεπικοινωνίες 3 

Στοχαστικές Διαδικασίες 3 


Β' Εξάμηνο 

Μάθημα Διδ. Μονάδες 

Ψηφιακές Επικοινωνίες 2 

Θεωρία και Εφαρμογές Μικροκυμάτων 4 

Επικοινωνίες Κινητών 3 

Κεραίες 2 

Δορυφορικές Επικοινωνίες 2 

Δίκτυα Ευρείας Ζώνης 3 

Δίκτυα Οπτικών Ινών 3 

Σχεδίαση Ψηφιακών Ηλεκτρονικών Κυκλωμάτων 3 

Γ' Εξάμηνο 

Μάθημα Διδ. Μονάδες 

Κώδικες Πηγής Καναλιού 3 

Ασύρματες ζεύξεις 2 

Συστήματα Επικοινωνιών Κινητών 3 

Μετάδοση-Μεταγωγή-Πρόσβαση 3 

Ψηφιακοί Πομποδέκτες 2 

Σχεδίαση και Μετρήσεις Διατάξεων Υψηλών Συχνοτήτων 4 

Σχεδίαση Τηλεπικοινωνιακών Κυκλωμάτων και Συστημάτων 3 

Δ' Εξάμηνο 

Μάθημα Διδ.Μονάδες 

Οργάνωση και Διοίκηση Επιχειρήσεων 3 

Σύγχρονες τάσεις και πολιτικές στις Τηλεπικοινωνίες 2 

Ειδικά θέματα Ηλεκτρονικής & Τηλεπικοινωνιών 3 

Διπλωματική Εργασία 15 

Παρατηρήσεις: 


Ορισμένα από τα ανωτέρω μαθήματα τα οποία, ορίζονται με βάση σχετική απόφαση της Ε.Δ.Ε., 
είναι μαθήματα επιλογής. 

Επιπλέον, κάθε φοιτητής του Ρ/Η χρεώνεται με 2 επιλογές από 6 μαθήματα του Η/Α που 
προτείνονται με απόφαση της Ε.Δ.Ε. 

(Β) Τα μαθήματα καθώς και οι διδακτικές μονάδες (που αντιστοιχούν σε ώρες διδασκαλίας ανά 
εβδομάδα) για την απόκτηση Μεταπτυχιακού Διπλώματος Ειδίκευσης στον τομέα του 
Ηλεκτρονικού Αυτοματισμού (Η/Α) έχουν ως εξής: 


Α' Εξάμηνο 

Μάθημα Διδ.Μονάδες 

Γλώσσες και Τεχνικές Προγραμματισμού (+Γλώσσα Ο) 3+2 

Δομές Δεδομένων και Αλγόριθμοι 3 

Προηγμένη Σχεδίαση Ψηφιακών Συστημάτων 3 

Ψηφιακή Επεξεργασία Σήματος 3 

Αυτόματος Έλεγχος I 3 

Δίκτυα Υπολογιστών (Πρωτόκολλα) 3 

Β' Εξάμηνο 

Μάθημα Διδ. Μονάδες 

Αντικειμενοστραφής Προγραμματισμός 3 

Σχεδιασμός και ανάπτυξη βάσεων δεδομένων 3 

Επικοινωνία Ανθρώπου Μηχανής (Τεχνολογίες Φωνής) 3 

Λειτουργικά Συστήματα 3 

Διασύνδεση Η/Υ με τον Αναλογικό Κόσμο 3 

Αυτόματος Έλεγχος II 3 

Αρχιτεκτονική Εφαρμογών Διαδικτύου 3 

Προηγμένη Αρχιτεκτονική Υπολογιστών 3 

Πληροφοριακά συστήματα 3 

Γ' Εξάμηνο 

Μάθημα Διδ. Μονάδες 

Ασφάλεια Πληροφοριακών Συστημάτων 3 

Παράλληλα και Κατανεμημένα Συστήματα 3 

Μικροεπεξεργαστές και ΟδΡε 3 

Ποιότητα και Ασφάλεια Εφαρμογών 3 

Εφαρμογές Βάσεων Δεδομένων 3 

Λογικός Προγραμματισμός-Έμπειρα Συστήματα 3 

Αρχιτεκτονική Καταναμημένων Εφαρμογών Λογισμικού 3 

Μάθημα Επιλογής I (Από το Ρ/Η) 3 

Παράλληλος Προγραμματισμός (Ειδικό Θέμα) 2 

Δ' Εξάμηνο 

Μάθημα Διδ. Μονάδες 

Συστήματα Ελέγχου και Μετρήσεων Πραγματικού Χρόνου 3 

Οργάνωση & Διοίκηση Επιχειρήσεων 3 

Ειδικά Θέματα Πληροφορικής 2 

Επιλογή II (Από το Ρ/Η) 3 

Διπλωματική Εργασία 16 


Οι υπόλοιπες λεπτομέρειες εσωτερικής οργάνωσης 
του Προγράματος καθορίζονται από τον Εσωτερικό Κα¬ 
νονισμό του Δ-ΠΜΣ που συντάσσεται και εγκρίνεται από 
την ΕΔΕ αυτού. 

6. Το Άρθρο 10 «Προσωπικό» τροποποιείται ως εξής: 

Στο παρόν Διατμηματικό Πρόγραμμα θα διδάξει το υφι¬ 
στάμενο προσωπικό των εμπλεκομένων δύο Τμημάτων 
(ήτοι 13 μέλη ΔΕΠ του Τμήματος Φυσικής και 25 μέλη 
ΔΕΠ του Τμήματος Πληροφορικής & Τηλεπικοινωνιών), 
το οποίο ήδη απασχολείται στα λειτουργούντα μεταπτυ¬ 
χιακά Ενδεικτικά Ηλεκτρονικής και Ραδιοηλεκτρολογίας 
& Ηλεκτρονικού Αυτοματισμού, τα οποία και προσαρμό¬ 
ζονται στο Ν.2083/92 με το παρόν Π.Μ.Σ. Για τη λειτουρ¬ 
γία του Π.Μ.Σ. δεν απαιτείται επιπλέον προσωπικό ΔΕΠ ή 
άλλο μόνιμο προσωπικό. Στη διδασκαλία ορισμένων εξει- 
δικευμένων μαθημάτων προβλέπεται να συνδράμουν και 
ειδικοί επιστήμονες - διδάκτορες από τα ΤΕΙ, τον ΟΤΕ, το 
ΚΠΕ Δημόκριτος και την Πολιτική Αεροπορία και άλλους 
Οργανισμούς, εφόσον πληρούν τις προϋποθέσεις της 
παρ. 3α του άρθρου 12 του ν.2083/92, όπως αυτό γίνεται 
με το μέχρι σήμερα ισχύον καθεστώς, χωρίς πρόσθετη 
αμοιβή από το Πανεπιστήμιο. 

7. Το Άρθρο 11 «Υλικοτεχνική Υποδομή» τροποποιείται 
ως εξής: 

Από την υπάρχουσα υλικοτεχνική υποδομή, αυτή που 
θα χρησιμοποιηθεί για τις ανάγκες του προτεινόμενου 
προγράμματος, έχει ως εξής ανά εργαστήριο: 

ΕΡΓΑΣΤΗΡΙΟ ΗΛΕΚΤΡΟΝΙΚΗΣ 

Σύστημα Σχεδίασης Ηλεκτρικών και Ηλεκτρονικών Κυ¬ 
κλωμάτων, Σταθμός 3Μϋ για συγκόληση ηλεκτρονικών 
εξαρτημάτων με επιφανειακή στήριξη, Εργαστήριο χημι¬ 


κής επεξεργασίας πλακετών, Ηλεκτρονικός κυκλωματι- 
κός αναλυτής (ΙΟΗζ - 30ΜΗζ), Ενισχυτές, Ενεργά Φίλ¬ 
τρα., Συστήματα Μίξης, κ.ά. 

ΕΡΓΑΣΤΗΡΙΟ ΤΗΛΕΠΙΚΟΙΝΩΝΙΩΝ 

Εκπαιδευτικά συστήματα Ψηφιακής Διαμόρφωσης 
Ρ3Κ, Ρ3Κ, Παλμοκωδικής Διαμόρφωσης ΡΟ, Διαμόρ¬ 
φωσης ΔΕΛΤΑ, Πολυπλεξίας χρόνου ΤΩΜ, Δειγματολη¬ 
ψίας σήματος, Μικροκυματικής ζεύξης, Ραδιοφωνικού 
Δέκτη και Τηλεόρασης, κ.ά.Ψηφιακοί παλμογράφοι, Γεν¬ 
νήτριες χρονισμού και κυματομορφών, Ψηφιακά πολύμε- 
τρα. 

3) ΕΡΓΑΣΤΗΡΙΟ ΟΠΤΙΚΩΝ & ΜΙΚΡΟΚΥΜΑΤΙΚΩΝ ΕΠΙ¬ 
ΚΟΙΝΩΝΙΩΝ 

Μονάδα επιταξίας υγρής φάσης, Οπτικός φασματικός 
αναλυτής (0.6 -1.75μπι), Οπτικός αναλυτής σήματος ΗΡ- 
70000 (1.2-1.6μπι), Αναλυτής οπτικών δομικών στοιχείων 
στα 1.5μπι ΗΡ - 8702Β, Μικροκυματικός φασματικός ανα¬ 
λυτής, Μικροκυματικός κυκλωματικός αναλυτής, Ψηφια¬ 
κός μικροκυματικός παλμογράφος, Μικροκυματικός γεν¬ 
νήτριες (μέχρι 12,4 ΟΗζ), Πηγές Ιηβθγ αερίου και ημια¬ 
γωγού διαφόρων τύπων (2ΗθΝθ 1.5μπι, 2 ΡαάΓγ - ΡθιόΙ 
1.55μπι, 1 ΡαάΓγ- ΡθιόΙ 1.3μπι, 2ϋΡΒ 1.55μπι, 2 ΕχίθΓηαΙ 
Οανίΐίθε 1 .55γπ) , Τροφοδοτικά Εαεθη σταθεροποιητές 
θερμοκρασίας, Οπτικοί συζεύκτες, Ηλεκτροοπτικοί δια¬ 
μορφωτές φάσης, κ.ά. 

4. ΕΡΓΑΣΤΗΡΙΟ ΟΠΤΙΚΟΗΛΕΚΤΡΟΝΙΚΗΣ 

Συσκευές Ι_38 θι·, Μονάδες ηλεκτρονικής διαμόρφωσης, 
Φωτοβατόμετρα, Πηγές Ιθά,Φωτοδίοδοι,Φωτοζεύκτες, 
Σύστημα οπτικής τράπεζας, Σειρά κρυστάλλων. 

5. ΕΡΓΑΣΤΗΡΙΟ ΕΠΕΞΕΡΓΑΣΙΑΣ ΣΗΜΑΤΟΣ 

Δίκτυο υπολογιστικών συστημάτων αφιερωμένο στην 
επεξεργασία σήματος, Μηχανές παράλληλης αρχιτεκτο¬ 
νικής, Υποστήριξη από μεγάλα υπολογιστικά συστήματα 
του ΕΚΠΑ 

6. ΕΡΓΑΣΤΗΡΙΟ ΤΕΧΝΟΛΟΓΙΑΣ ΦΩΝΗΣ 

Δίκτυο υπολογιστικών εκπαιδευτικών συστημάτων 
αφιερωμένο στη Τεχνολογία φωνής, Εκπαιδευτικά συ¬ 
στήματα προσομοίωσης για επεξεργασία φωνής, Υπο¬ 
στήριξη από μεγάλα υπολογιστικά συστήματα του ΕΚΠΑ. 

7. ΕΡΓΑΣΤΗΡΙΟ ΕΦΑΡΜΟΓΩΝ ΙΝΤΕΡΝΕΤ 

Εξυπηρέτες (εθη/θτε), περισσότεροι των 7, με λειτουρ¬ 
γικά συστήματα υΝΙΧ, ϋΝΩΧ, ννίηάοννε 2000 και λογισμι¬ 
κό εφαρμογών ηλεκτρονικού ταχυδρομείου, υπηρεσιών 
ννθβ (113 & ΑρρΙίοαΙίοπ 3θτνθτε), ηλεκτρονικού εμπορίου, 
ΡΚΙ, βάσεις δεδομέων, ενδιάμεσο λογισμικό, κ.λ.π., Σταθ¬ 
μοί εργασίας περισσότεροι των 8, για την ανάπτυξη 
εφαρμογών εφοδιασμένοι με εργαλεία ανάπτυξης και 
γλώσσες προγραμματισμού. 

8. ΕΡΓΑΣΤΗΡΙΟ ΜΙΚΡΟΫΠΟΛΟΓΙΣΤΩΝ 

Περιβάλλον ανάπτυξης μικροϋπολογιστών που παρέχει 

τη δυνατότητα προσομίωσης μικροεπεξεργαστών καθώς 
και τη λήψη μετρήσεων, Αναλυτής ψηφιακών κυκλωμά¬ 
των υψηλών επιδόσεων. 

9. ΕΡΓΑΣΤΗΡΙΟ ΥΠΟΛΟΓΙΣΤΩΝ 

Κεντρικοί εξυπηρέτες (εθπ/θτε) 51ΙΝ, Σταθμοί εργασίας 
3ΨΝ (περισσότεροι των 20), Σταθμοί εργασίας ΡΟ 

10. ΕΡΓΑΣΤΗΡΙΟ ΜΙΚΡΟΗΛΕΚΤΡΟΝΙΚΗΣ 

Εργαστήριο σχεδιασμού νΐ_5Ι 

Επιπλέον, η υποδομή αυτή θα ενισχυθεί με το ποσό των 
33.000 Ευρώ, το οποίο θα διατεθεί για τις δαπάνες που 
έχουν εγκριθεί από το ΕΠΕΑΕΚII. 

8. Το άρθρο 12 «Διάρκεια Λειτουργίας» τροποποιείται 
ως εξής: 

Το Π.Μ.Σ. θα λειτουργήσει μέχρι το ακαδημαϊκό έτος 
2009-2010, μετά το τέλος του οποίου η Ειδική Διατμημα- 
τική Επιτροπή θα εισηγηθεί στις Γ.Σ.Ε.Σ. των Τμημάτων 
Φυσικής και Πληροφορικής την επανεκτίμηση του σκο¬ 
πού, του ρόλου, και των αποτελεσμάτων της λειτουργεί- 
ας του Π.Μ.Σ. έτσι ώστε οι Γ.Σ.Ε.Σ. να ζητήσουν την ανα¬ 
νέωση του, τη βελτίωση του ή και την κατάργησή του από 
το ΥΠΕΠΘ, μέσω της Συγκλήτου Ειδ. Σύνθεσης. 

Μετά το πέρας των δύο (2) ή τεσσάρων (4) πρώτων 
ετώντης λειτουργίας αυτού του Διατμηματικού Π.Μ.Σ., η 
Ειδική Διατμηματική Επιτροπή μπορεί να επανεκτιμήσει 
το πρόγραμμα των μαθημάτων και να ζητήσει τη βελτίω¬ 
ση του από το ΥΠΕΠΘ μέσω της Συγκλήτου, έτσι ώστε αυ¬ 
τό να προσαρμοστεί με τα πλέον σύγχρονα δεδομένα της 
εποχής λειτουργίας του. 

9. Το άρθρο 13 «Κόστος Λειτουργίας» τροποποιείται ως 
εξής: 

Το κόστος λειτουργίας του Π.Μ.Σ. από 1.9.2001 μέχρι 
31.8.2003 ανέρχεται στο ποσό των 76.000 ευρώ και ανα¬ 
λύεται ως εξής: 

1. αμοιβές διδασκόντων 6.216 ΕΥΡΩ 

2. αμοιβές εξωτερικών συνεργατών 12.000 ΕΥΡΩ 

3. αμοιβές άλλων κατηγοριών προσωπικού 45.360 ΕΥ¬ 
ΡΩ 

4. υποτροφίες 4.000 ΕΥΡΩ 

5. δαπάνες μετακινήσεων 2750 ΕΥΡΩ 

6. προμήθεια υλικού 2216 ΕΥΡΩ 

7. αναλώσιμα 3058 ΕΥΡΩ 

8. άλλες δαπάνες 400 ΕΥΡΩ. 


Το κόστος αυτό θα αντιμετωπισθεί από το ΕΠΕΑΕΚ II. 

Μετά το 2003, το ετήσιο κόστος του προγράμματος 
υπολογίζεται σε 30.000 ευρώ, το οποίο αναλύεται ως 
εξής: 

Αναλώσιμα 9.000 ευρώ 

Εξαρτήματα εργαστηρίων 21.000 ευρώ. 

Πηγές χρηματοδότησης του παραπάνω ποσού θα είναι 
κονδύλια του Πανεπιστημίου και άλλοι φορείς που θα 
αναζητηθούν. 

Επίσης καθιερώνεται η δυνατότητα επιβολής διδά¬ 
κτρων μετά το 2003 στους μεταπτυχιακούς φοιτητές, με¬ 
τά από σχετική απόφαση της ΕΔΕ και της Συγκλήτου Ειδ. 
Σύνθεσης και τροποποίηση της σχετικής Υπουργικής 
απόφασης. Η Ειδική Διατμηματική Επιτροπή απαλλάσσει 
απάτην καταβολή διδάκτρων (έναντιπαροχής έργου στα 
μαθήματα στα εργαστήρια είτε του Προγράμματος είτε 
των προπτυχιακών μαθημάτων των δύο Τμημάτων) τους 
μεταπτυχιακούς φοιτητές που δεν έχουν τη δυνατότητα 
κάλυψης των διδάκτρων (π.χ. δεν έχουν κάποια υποτρο¬ 
φία ή δεν εργάζονται). 

10. Το Άρθρο 14 «Μεταβατικές Διατάξεις» τροποποιεί¬ 
ται ως εξής 

Μέχρι να εκδοθεί επισήμως ο απαιτούμενος κανονι¬ 
σμός μεταπτυχιακών σπουδών, τα θέματα που υπάγονται 
σε αυτόν θα ρυθμίζονται από τα αρμόδια όργανα. 

Η παρουσία των φοιτητών στα μαθήματα είναι υποχρε¬ 
ωτική για το πολύ μέχρι τα 2/3 των παραδόσεων, αλλά πά¬ 
ντως σε όλες τις εργαστηριακές ασκήσεις. Σε περίπτωση 
δικαιολογημένης απουσίας φοιτητή από εργστηριακή 
άσκηση, αυτός είναι υποχρεωμένος να την επαναλάβει σε 
καθορισμένη ημερομηνία που ορίζεται από τον επιβλέπο- 
ντα της ασκήσεως, ο οποίος επίσης κρίνει και το δικαιο¬ 
λογημένο ή όχι της απουσίας. 

Η βαθμολογία γίνεται με άριστα το 10. Η βάση για να θε¬ 
ωρείται επιτυχής μια εξέταση σε ένα μάθημα είναι το 6. Οι 
εξετάσεις γίνονται γραπτά, εκτός ειδικών περιστάσεων. 
Στον τελικό βαθμό του μαθήματος μπορεί να συνυπολο¬ 
γίζεται και ο βαθμός σε τυχόν εργασίες που αναθέτουν οι 
διδάσκοντες σύμφωνα με την κρίση τους. 

Η ολοκλήρωση της φοίτησης για τα Μεταπτυχιακά Δι¬ 
πλώματα Ειδίκευσης του παρόντος Π.Μ.Σ. πρέπει να γίνει 
το ανώτερο μέσα σε οκτώ (8) διδακτικά εξάμηνα. Σε ειδι¬ 
κές περιπτώσεις η Ειδική Διατμηματική Επιτροπή μπορεί 
να παρατείνει το χρόνο αυτό. Οι παλαιότεροι φοιτητές 
ακολουθούντο παλαιό πρόγραμμα. 

Ρυθμίσεις που αναφέρονται σε εντάξεις, ή αποδοχές 
βάσει τίτλων, κ.λ.π., μεταπτυχιακών φοιτητών γίνονται 
ύστερα από απόφαση της Ειδικής Διατμηματικής Επιτρο¬ 
πής. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 81946/Δ4 (3) 

Ίδρυση τάξης Ενιαίου Λυκείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

του άρθρου 59του Ν. 1566/85 (ΑΊ67) και του άρθρου 1 
του Ν. 2525/97 (ΑΊ88). 

2. Την Δ4/385/29.4.86 υπουργική απόφαση «Ρύθμιση 
λεπτομερειών εφαρμογών του άρθρου 59 του Ν. 
1566/85» (Β’318). 

3. Το Φ.2.1/3776/23.6.2003 έγγραφο της Διεύθυνσης 
Δευτεροβάθμιας Εκπαίδευσης Ν. Μαγνησίας. 

4. Την ΣΤ5/53/31.10.2002 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων των υφυπουρ¬ 
γών του ΥΠΕΠΘ (ΒΊ484). 

5. Το γεγονός ότι με την απόφαση αυτή δενπροκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

Ιδρύουμε από το σχολικό έτος 2003-2004 Γ’ τάξη Ενιαί¬ 
ου Λυκείου προσαρτημένη στα Γυμνάσια Σούρπης και 
Πτελεού της Διεύθυνσης Δευτεροβάθμιας Εκπαίδευσης 
Ν. Μαγνησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 
-♦- 

Αριθ. Οικ. 45619/12539 (4) 

Συγκρότηση Ομάδας Εργασίας για την εκτέλεση του έρ¬ 
γου «Μηχανισμός παρακολούθησης και εφαρμογής 
ενιαιοποιημένων εντύπων στις Υπηρεσίες των Ν.Α. και 
στα Κ.Ε.Π.» του κεντρικού Επιχειρησιακού Προγράμ¬ 
ματος «ΠΟΛΙΤΕΙΑ» του Υπουργείου Μεταφορών και 
Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. τις διατάξεις 

α) του άρθρου 48, παρ. 1 του Ν. 2693/2001 «Οργάνωση 
και λειτουργία των δημόσιων επιβατικών μεταφορών με 
λεωφορεία, τεχνικός έλεγχος οχημάτων και ασφάλεια 
χερσαίων μεταφορών και άλλες διατάξεις» (Α'268), σε 
συνδυασμό με τις διατάξεις του άρθρου 19 του Ν. 
2470/1997 «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις» 
(Α'40), 

β)του Ν. 2880/2001 «Πρόγραμμα ΠΟΛΙΤΕΙΑ γιατη ρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις» (Α'9). 

2. Την 8511/30.4.2003 Κοινή Απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών «Κανονισμός Εφαρμογής 
του Προγράμματος ΠΟΛΙΤΕΙΑ» (Β'568). 

3. Την 12417/27.6.2003 Απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και Οι¬ 
κονομίας και Οικονομικών «Κατ’ αρχήν κατανομή των πό¬ 
ρων του Προγράμματος ΠΟΛΙΤΕΙΑ στα Κεντρικά Επιχει¬ 
ρησιακά Προγράμματα για το έτος 2003». 

4. Τα πρακτικά της 38ης (29.5.2003) και της 39ης 
(26.6.2003) Συνεδρίασης της Επιτροπής Παρακολούθη¬ 
σης που λειτουργεί στο Υπουργείο Μεταφορών και Επι¬ 
κοινωνιών για το Πρόγραμμα ΠΟΛΙΤΕΙΑ του ιδίου Υπουρ¬ 
γείου. 

5. Την ανάγκη συγκρότησης Ομάδας Εργασίας αποτε- 
λούμενη από υπαλλήλους του Υπουργείου Μεταφορών 
και Επικοινωνιών και από εξωτερικούς εμπειρογνώμονες 
για την εκτέλεση του έργου «Μηχανισμός παρακολούθη¬ 
σης και εφαρμογής ενιαιοποιημένων εντύπων στις Υπη¬ 


ρεσίες των Ν.Α. και στα Κ.Ε.Π.», το οποίο έχει ενταχθεί 
στο κεντρικό Ε.Π. «ΠΟΛΙΤΕΙΑ» του ίδιου Υπουργείου, για 
το έτος 2003, αποφασίζουμε: 

1. Συγκροτούμε ομάδα εργασίας, αποτελούμενη από 
τους: 

α) Καραγεώργο Παναγιώτη, Προϊστάμενο του Τμήμα¬ 
τος Οργάνωσης και Ποιότητας της Δ/νσης Οργάνωσης 
και Πληροφορικής του ΥΠ.Μ.Ε., κλάδου Π.Ε., Διοικ.- Οικ. 
(υπεύθυνος συντονιστής). 

β) Κατσικάτσου Μαρία, υπάλληλο ΥΠ.Μ.Ε., κλάδου 
Π.Ε., βαθμού Α'που υπηρετεί στη Δ/νση Ελέγχου Φάσμα¬ 
τος Ραδιοσυχνοτήτων. 

γ) Καρατζόγλου- Μπακοπούλου Αικατερίνη, υπάλληλο 
ΥΠ.Μ.Ε. με βαθμό Α'του κλάδου Δ. Ε. Διοικ.- Γραμματ. Που 
υπηρετεί στη Δ/νση Επιβατικών Μεταφορών. 

δ) Αχπατζίδου Γεωργία υπάλληλο ΥΠ.Μ.Ε., με βαθμό Β' 
του κλάδου Π.Ε. Μηχανικών που υπηρετεί στη Δ/νση Οδι¬ 
κής Ασφάλειας και Περιβάλλοντος. 

ε) Καλαφατίδη Σταύρο, υπάλληλο ΥΠ.Μ.Ε. με βαθμό Α' 
του κλάδου Π.Ε. Μηχανικών που υπηρετεί στη Δ/νση Πι¬ 
στοποίησης. 

στ) Διακονικολάου Κυριάκο, εξωτερικό εμπειρογνώμο¬ 
να με γνώση στα θέματα πληροφοριακών εντύπων, 
απλουστεύσεων, επικαιροποιήσεων κ.λ.π. 

ζ) Μπουκουβάλα Χρήστο, εξωτερικό εμπειρογνώμονα 
με γνώση σε διαδικασίες διαχείρισης ιστοσελίδων. 

Γραμματέας της Ομάδας ορίζεται ο υπάλληλος του 
ΥΠ.Μ.Ε. Δημητρόπουλος Ανδρέας, με βαθμό Β', του κλά¬ 
δου Δ.Ε. Τεχνικού που υπηρετεί στη Δ/νση Διοικητικών 
Υπηρεσιών με αναπληρωτή του τον υπάλληλο του 
ΥΠ.Μ.Ε. Τέγο Δημήτρη με βαθμό Β', του κλάδου ΔΕ Διοικ.- 
Λογ. που υπηρετεί στη Δ/νση Διοικητικών Υπηρεσιών. 

2. Στην παραπάνω Ομάδα Εργασίας ανατίθεται η εκτέ¬ 
λεση του προαναφερθέντος έργου, σύμφωνα με το οικείο 
Τεχνικό Δελτίο Έργου και η υποβολή των παραδοτέων 
όπως αυτάπεριγράφονται στο σχετικό Τεχνικό Παράρτη¬ 
μα Έργου που έχουνεγκριθεί απάτην Επιτροπή Παρακο¬ 
λούθησης του Προγράμματος ΠΟΛΙΤΕΙΑ Στο Υπουργείο 
Μεταφορών και Επικοινωνιών. 

3. Η Ομάδα Εργασίας θα πρέπει να έχει περατώσει το έρ¬ 
γο της μέχριτην25η Νοεμβρίου 2003 και προς το σκοπό αυ¬ 
τό θα εργάζεται εκτός του κανονικού ωραρίου εργασίας. 

4. Το ύψοςτης αποζημίωσηςτων μελώντης Ομάδας Ερ¬ 
γασίας και του Γραμματέα της θα καθοριστεί με κοινή 
απόφαση των Γραμματέων των Υπουργείων Οικονομίας 
και Οικονομικών και Μεταφορών και Επικοινωνιών. 

5. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Ιουλίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. Οικ. 45620/12540 (5) 

Συγκρότηση Ομάδας Εργασίας για την εκτέλεση του έρ¬ 
γου «Επικαιροποίηση εγχειριδίων Οδηγού του Πολί¬ 
τη» του κεντρικού Επιχειρησιακού Προγράμματος 
«ΠΟΛΙΤΕΙΑ» του Υπουργείου Μεταφορών και Επικοι¬ 
νωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. τις διατάξεις 

α) του άρθρου 48, παρ. 1 του Ν. 2693/2001 «Οργάνωση 

και λειτουργία τοον δημόσκϋν επιβατικών μεταφορών με 
λεωφορεία, τεχνικός έλεγχος οχημάτοον και ασφάλεια 
χερσαίων μεταφορών και άλλες διατάξεις» (Α’268), σε 
συνδυασμό με τις διατάξεις του άρθρου 19 του Ν. 
2470/1997 «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις» 
(Α’40), 

Β) του Ν. 2880/2001 «Πρόγραμμα ΠΟΛΙΤΕΙΑ για τη ρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις» (Α’9). 

2. Την 8511/30.4.2003 Κοινή Απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών «Κανονισμός Εφαρμογής 
του Προγράμματος ΠΟΛΙΤΕΙΑ» (Β’568). 

3. Την 12417/27.6.2003 Απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και Οι¬ 
κονομίας και Οικονομικών «Κατ’ αρχήν κατανομή των πό¬ 
ρων του Προγράμματος ΠΟΛΙΤΕΙΑ στα Κεντρικά Επιχει¬ 
ρησιακά Προγράμματα για το έτος 2003». 

4. Τα πρακτικά της 38ης (29.5.03) καιτης39ης (26.6.03) 
Συνεδρίασης της Επιτροπής Παρακολούθησης που λει¬ 
τουργεί στο Υπουργείο Μεταφορών και Επικοινωνιών για 
το Πρόγραμμα ΠΟΛΙΤΕΙΑ του ιδίου Υπουργείου. 

5. Την ανάγκη συγκρότησης Ομάδας Εργασίας αποτε- 
λούμενη από υπαλλήλους του Υπουργείου Μεταφορών 
και Επικοινωνιών και από εξωτερικούς εμπειρογνώμονες 
για την εκτέλεση του έργου «Επικαιροποίηση εγχειριδίων 
Οδηγού του Πολίτη», το οποίο έχει ενταχθεί στο κεντρικό 
Ε.Π. «ΠΟΛΙΤΕΙΑ» του ίδιου Υπουργείου, για το έτος 
2003,αποφασίζουμε! 

1. Συγκροτούμε ομάδα εργασίας, αποτελούμενη από 
τους: 

α) Ελευθέριο Μπάμπαλη, Δ/ντή, Προϊστάμενο της 
Δ/νσης Οργάνωσης και Πληροφορικής (υπεύθυνος συ¬ 
ντονιστής) 

β) Πουλή Αδαμαντία, υπάλληλο ΥΠ.Μ.Ε., κλάδου Π.Ε. 
με βαθμό Β’ που υπηρετεί στη Δ/νση Οργάνωσης και Πλη¬ 
ροφορικής 

γ) Γραμματικόπουλο Δημήτρη, υπάλληλο ΥΠ.Μ Ε., με 
βαθμό Α’, κλάδου Π.Ε., Διοικ.-Οικ. που υπηρετεί στη 
Δ/νση Επιβατικών Μεταφορών 
δ) Νέγρη Ηλία, υπάλληλο ΥΠ.Μ.Ε. με βαθμό Α\του κλά¬ 
δου Π.Ε. Μηχανικών που υπηρετεί στη Διαχείριση Ελέγ¬ 
χου Φάσματος Ραδιοσυχνοτήτων 
ε) Δόλγυρα Ηλία, Προϊστάμενο της Δ/νσης Μεταφορών 
και Επικοινωνιών (Ανατολικός τομέας) της Νομαρχίας 
Αθηνών, κλάδου Τ.Ε. Τεχνολογικών Εφαρμογών 
στ) Παπαδημητρόπουλο Δημήτριο, Δ/ντή Προϊστάμενο 
της Δ/νσης Απλούστευσης Διαδικασιών και Παραγωγικό¬ 
τητας του ΥΠ.ΕΣ.Δ.Δ.Α.- Γ.Δ.Δ.Δ. 

ζ) Δεμερούτη Ξένη, υπάλληλο ΥΠ.Μ.Ε. με βαθμό Α’, του 
κλάδου Π.Ε. Διοικ.- Οικον. που υπηρετεί στη Δ/νση Οικο¬ 
νομικών Υπηρεσιών 

η) Πολίτη Αγγελική, υπάλληλο ΥΠ.Μ.Ε. με βαθμό Α/, του 
κλάδου Π.Ε. Διοικ.- Οικον. που υπηρετεί στη Δ/νση Διοι¬ 
κητικών Υπηρεσιών 

θ) Χαλόφτη Γεώργιο, εξωτερικό εμπειρογνώμονα, σύμ¬ 
βουλο επιχειρήσεων 

ι) Παναγιοοτοπούλου Ελένη, σύμβουλο στον διευθύνο- 
ντα σύμβουλο του Ο. Α.Σ.Α. 

2. Στην παραπάνω Ομάδα Εργασίας ανατίθεται η εκτέ¬ 
λεση του προαναφερθέντος έργου, σύμφωνα με το οικείο 


Τεχνικό Δελτίο Έργου και η υποβολή των παραδοτέων 
όπως αυτά περιγράφονται στο σχετικό Τεχνικό Παράρτη¬ 
μα Έργου που έχουν εγκριθεί από την Επιτροπή Παρακο¬ 
λούθησης του Προγράμματος ΠΟΛΙΤΕΙΑ στο Υπουργείο 
Μεταφορών και Επικοινωνιών. 

3. Η Ομάδα Εργασίας θα πρέπει να έχει περατώσει το 

έργο της μέχρι την.Νοεμβρίου 2003 και προς το 

σκοπό αυτό θα εργάζεται εκτός του κανονικού ωραρίου 
εργασίας. 

4. Το ύψος της αποζημίωσηςτων μελώντης Ομάδας Ερ¬ 
γασίας και του Γραμματέα της θα καθοριστεί με κοινή 
απόφαση των Γραμματέων των Υπουργείων Οικονομίας 
και Οικονομικών και Μεταφορών και Επικοινωνιών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Παπάγου, 31 Ιουλίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 7290 (6) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) της Κοινότητας ΛΙΧΑΔΑΣ Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρ.12 Ν. 1188/81 όπως αυτές 
αντικαταστάθηκαν με τις όμοιες του άρθ. 8 του Ν. 
2307/95. 

2. Τις διατάξεις του Ν. 2081/92 με τις οποίες προστίθε¬ 
ται στο Ν. 1558/85 «Κυβέρνηση και Κυβερνητικά όργανα» 
νέο άρθρο 29α. 

3. Τιςδιατάξειςτου Ν. 1586/86 «Βαθμολογική διάρθρωση 
των θέσεωντου Δημοσίου ΝΠΔΔ και ΟΤΑ κ.α. διατάξεις». 

4. Τις διατάξεις του Π.Δ. 37Α/87 και 22/90. 

5. Τις διατάξεις των Ν. 2130/93, Ν. 2190/94 και Ν. 
2218/94. 

6. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περ. ρύθμιση θεμάτων για την Τ.Α. κ.α. 
διατάξεις». 

7. Τις διατάξεις του Ν. 2539/97 «Συγκρότηση της Πρω¬ 
τοβάθμιας ΤΑ’». 

8. Τις 5921/9.9.97 (ΦΕΚ 832/Β/1997) και 5910/23.7.99 
(ΦΕΚ 1640/Β/1999) αποφάσεις του Γ.Γ. Περ. Στερ. Ελλά¬ 
δας «περί μεταβίβασης υπογραφής με εντολή Γ.Γ. Περι¬ 
φέρειας». 

9. Το 6/25.6.03 πρακτικό Υ.Σ. ΟΤΑ Ν. Εύβοιας που γνω- 
μοδότησε ομόφωνα για την τροποποίηση του Ο.Ε.Υ. της 
Κοινότητας Λιχάδας, αποφασίζουμε: 

Την τροποποίηση του Ο.Ε.Υ. Της Κοιν. Λιχάδας όπως 
ψηφίστηκε με την 6/03 απόφαση της Κοινότητας Λιχάδας 
που έχει ως εξής Γ’ Προσωπικό Εποχιακών κλπ. αναγκών. 

Συνιστώνται έξι (6) θέσεις με σχέση εργασίας ιδιωτικού 
δικαίου ορισμένου χρόνου διαφόρων ειδικοτήτων, για την 
αντιμετώπιση εποχιακών ή άλλων περιοδικών ή πρόσκαι¬ 
ρων αναγκών. 

Η πλήρωση των θέσεων αυτών θα γίνεται σύμφωνα με 
τις διατάξεις του Ν. 2190/94 όπως τροποποιήθηκαν και 
ισχύουν σήμερα. 

Κατάτα λοιπά ισχύει ο Ο ΕΥ που δημοσιεύθηκε στο ΦΕΚ 
429/10.7.85 τ.Β και η τροποποίηση αυτού στο ΦΕΚ 
182/10-1990. 

Από την ανωτέρω τροποποίηση δεν επέρχεται μεταβο¬ 
λή στον προϋπολογισμό της Κοινότητας Λιχάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 21 Ιουλίου 2003 

Με εντολή Γενικού Γραμματέα Περιφέρειας 

Ο Διευθυντής κ.α.α. 

Δ. ΡΑΠΤΗ 

-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στη Λετσιου Αφροδίτη του Ιωάννη. 

Ο ΝΟΜΑΡΧΗΣΑΘΗΝΩΝ 

Με την 3361/30.7.2003 απόφαση του Νομάρχη Αθηνών 
έχει χορηγηθεί στη Λετσιου Αφροδίτη του Ιωάννη άδεια 
ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 

ΛΕΩΝΙΔΑΣ ΑΝΩΜΕΡΙΤΗΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Ρηγοπούλου Παναγιώτα. 

Ο ΝΟΜΑΡΧΗΣ ΑΡΚΑΔΙΑΣ 

Με την 4493/24.7.2003 απόφαση του Νομάρχη Αθηνών 
Αρκαδίας που εκδόθηκε με τις διατάξεις του άρθρου 24 
του Ν.Δ/τος 12/1975 και του Π. Δ/τος 23/92 χορηγήθηκε 
στην Ρουγοπούλου Παναγιώτα του Κυριάκου άδεια 
ασκήσεως επαγγέλματος Κοινωνικής Λειτουργού. 

Ο Νομάρχης 

ΔΗΜ. ΚΩΝΣΤΑΝΤΟΠΟΥΛΟΣ 


Αριθ. απόφασης 216 (9) 

Ίδρυση και λειτουργία της Β' Ορθοπεδικής Κλινικής στο 

Ιο Νοσοκομείου ΙΚΑ Αθήνας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ι.Κ.Α. 

(Συνεδρίαση Ι.Κ.Α. 24/26.6.2003) 

Αφού έλαβε υπόψη: 

1. Τις διατάξεις: 

α. Του άρθρου 12 του Α.Ν. 1846/51, όπως τροποποιή¬ 
θηκαν και συμπληρώθηκαν μεταγενέστερα. 

β. Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών 
Ασφαλίσεων (Α.Υ.Ε. 9615/22.2.37). 

2. Την από 20.6.2003 εισήγηση της Δ/νσης Υγειονομι¬ 
κών Υπηρεσιών. 

3. Την 111/16/15.4.1998 απόφασή του με την οποία 
εγκρίθηκε η ίδρυση Β' Ορθοπεδικής κλινικής στο Ιο Νο¬ 
σοκομείο ΙΚΑ Αθηνών. 

4. Την Υ31/01/4/30.4.1998 απόφαση του Διοικητή για 
την κατανομή του επιστημονικού προσωπικού, των θαλά¬ 
μων και χρήσης χειρουργείου. 

5. Την 832/2002 απόφαση του Ε'Τμήματος του Συμβου¬ 
λίου της Επικράτειας με την οποία ακυρώνονται οι ανω¬ 
τέρω αποφάσεις γιατί «δεν έχουν δημοσιευθεί καθ’ οιον- 
δήποτε τρόπο». 

6. Τις απόψεις των μελών, αποφασίζει ομόφωνα: 

Σε εκτέλεση της 832/2002 απόφασης του Ε' Τμήματος 
του Συμβουλίου της Επικράτειας, εγκρίνει την Ίδρυση και 
λειτουργία της Β' Ορθοπεδικής κλινικής στο Ιο Νοσοκο¬ 
μείο Αθηνών αναδρομικά από 15.4.1998 μέχρι σήμερα, 
οπότε παύει να υφίσταται. 

Η απόφαση είναι εκτελεστή πριν από την επικύρωση 
των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2003 

Ο Διοικητής - Πρόεδρος Δ.Σ. 

ΜΙΛΤΙΑΔΗΣ ΝΕΚΤΑΡΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




